Samme år debuterte Bee 2001 med albumet "Sånn putter vi det ned", produsert av Da Playboy Foundation. Plata fikk slakt i Aftenposten, Adresseavisen, og Dagsavisen; sistnevnte omtalte plata som "fullstendig smakløs", grunnet vulgære tekster og stilkopiering fra amerikanske rappere. Gratisavisen Avis1 beskrev albumet som "Et hån mot norsk hip-hop". Albumet er siden blitt beskrevet som "en av Norges mest utskjelte musikkutgivelser". Enkelte av produksjonene på albumet er senere blitt brukt av amerikanske artister som blant annet Baby Bash, San Quinn og Assassin.